CELEX: 31984D0299
Language: el
Date: 1984-05-10 00:00:00
Title: 84/299/ΕΟΚ: Απόφαση της Επιτροπής της 10ης Μαΐου 1984 σχετικά με την έγκριση ειδικού προγράμματος της περιοχής της Τοσκάνης για την ανάπτυξη της παραγωγής βοείου, προβείου και αιγείου κρέατος, σύμφωνα με τον κανονισμό (ΕΟΚ) αριθ. 1944/81 του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31984D0299

84/299/ΕΟΚ: Απόφαση της Επιτροπής της 10ης Μαΐου 1984 σχετικά με την έγκριση ειδικού προγράμματος της περιοχής της Τοσκάνης για την ανάπτυξη της παραγωγής βοείου, προβείου και αιγείου κρέατος, σύμφωνα με τον κανονισμό (ΕΟΚ) αριθ. 1944/81 του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 150 της 06/06/1984 σ. 0025 - 0025

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Μαΐου 1984  σχετικά με την έγκριση ειδικού προγράμματος της περιοχής της Τοσκάνης για την ανάπτυξη της παραγωγής βοείου, προβείου και αιγείου κρέατος, σύμφωνα με τον κανονισμό (ΕΟΚ) αριθ. 1944/81 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (84/299/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1944/81 του Συμβουλίου της 30ής Ιουνίου 1981 περί θεσπίσεως κοινής δράσεως για την προσαρμογή και τον εκσυγχρονισμό της διαρθρώσεως της παραγωγής βοείου, προβείου και αιγείου κρέατος στην Ιταλία (1), και ιδίως το άρθρο 2 παράγραφος 3,  Εκτιμώντας:  ότι η ιταλική κυβέρνηση ανακοίνωσε, την 1η Δεκεμβρίου 1983, το ειδικό πρόγραμμα της περιοχής της Τοσκάνης για την ανάπτυξη της παραγωγής βοείου, προβείου και αιγείου κρέατος, και παρείχε συμπληρωματικά στοιχεία στις 24 Φεβρουαρίου 1984·  ότι το εν λόγω πρόγραμμα περιέχει στοιχεία και διατάξεις που αναφέρονται στο άρθρο 5 του κανονισμού και δείχνουν ότι οι στόχοι αυτού του κανονισμού μπορεί να επιτευχθούν και ότι πληρούνται οι όροι αυτού του κανονισμού·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα χρηματοδοτικά ζητήματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το ειδικό πρόγραμμα της περιοχής της Τοσκάνης για την ανάπτυξη της παραγωγής βοείου, προβείου και αιγείου κρέατος που ανακοίνωσε η ιταλική κυβέρνηση την 1η Δεκεμβρίου 1983 και συμπλήρωσε στις 24 Φεβρουαρίου 1984, σύμφωνα με τον κανονισμό (ΕΟΚ) αριθ. 1944/81.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 10 Μαΐου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 197 της 20. 7. 1981, σ. 27.